ᱵᱤᱯᱤᱱ ᱪᱚᱸᱫᱽᱨᱚ

ᱵᱤᱯᱤᱱ ᱪᱚᱸᱫᱽᱨᱚ (᱒᱔ ᱢᱮ ᱑᱙᱒᱘ - ᱓᱐ ᱚᱜᱚᱥᱴ ᱒᱐᱑᱔)  ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱱᱟᱜᱟᱢᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭᱟᱜ ᱟᱞᱟᱫᱟᱹᱱ ᱫᱚ ᱦᱟᱹᱱᱟᱹᱞᱤ ᱥᱤᱧᱚᱛ ᱨᱮᱱᱟᱜ ᱠᱟᱹᱣᱰᱤ-ᱟᱹᱨᱤ ᱟᱨ ᱨᱟᱡᱽᱟᱹᱨᱮᱹᱛ ᱱᱟᱜᱟᱢ ᱨᱮ ᱛᱟᱦᱮᱸ ᱠᱟᱱᱟ ᱾ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱦᱟᱹᱱᱟᱹᱞᱤ ᱱᱟᱜᱟᱢ ᱨᱮᱱᱤᱡ ᱮᱢᱮᱨᱤᱴᱚᱥ ᱯᱨᱚᱯᱷᱮᱥᱚᱨ, ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱟᱞᱟᱫᱟᱹᱱ ᱮ ᱟᱢᱮᱴ ᱠᱮᱫ-ᱟ ᱟᱨ ᱢᱚᱦᱟᱛᱢᱟ ᱜᱟᱱᱫᱷᱤ ᱴᱷᱮᱱ ᱫᱚ ᱢᱤᱫ ᱟᱹᱜᱩᱣᱟᱹᱱ ᱟᱹᱠᱤᱞᱢᱟᱱ ᱞᱮᱠᱟᱛᱮᱭ ᱢᱟᱱᱟᱣ ᱵᱟᱛᱟᱣᱜ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱹᱰᱤᱜᱟᱱ ᱯᱩᱛᱷᱤ ᱠᱚᱭ ᱚᱞ ᱟᱠᱟᱫ-ᱟ, ᱡᱟᱦᱟᱸ ᱠᱚᱨᱮ ᱠᱷᱚᱱ "The Rise and Growth of Economic Nationalism" ᱦᱚᱸ ᱥᱮᱞᱮᱫ ᱢᱮᱱᱟᱜ-ᱟ ᱾ 

 ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ 

ᱵᱤᱯᱤᱱ ᱪᱚᱸᱫᱽᱨᱚ ᱟᱜ ᱡᱟᱱᱟᱢ ᱫᱚ ᱵᱽᱨᱤᱴᱤᱥ ᱵᱷᱟᱨᱚᱛ (ᱱᱤᱛᱚᱜ ᱦᱤᱢᱟᱪᱚᱞ ᱯᱨᱚᱫᱮᱥ) ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱠᱟᱸᱜᱽᱰᱟ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱔᱖ ᱨᱮ ᱞᱟᱦᱳᱨ ᱨᱮᱱᱟᱜ ᱯᱷᱳᱨᱢᱟᱱ ᱠᱮᱨᱮᱥᱛᱟᱱ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱚᱱᱮᱨ ᱨᱮᱱᱟᱜ ᱩᱯᱟᱜᱷᱤᱭ ᱟᱢᱮᱴ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱛᱟᱭᱚᱢ ᱵᱷᱮᱱᱮᱜᱟᱨ ᱠᱷᱟᱹᱛᱤᱨ ᱩᱱᱤ ᱫᱚ ᱚᱸᱰᱮ ᱠᱷᱚᱱ ᱥᱮᱱᱚᱜ ᱦᱩᱭ ᱟᱫᱮ ᱛᱟᱦᱮᱸᱫ ᱾ ᱱᱤᱭᱟᱹ ᱛᱟᱭᱚᱢ, ᱩᱱᱤ ᱫᱚ ᱭᱩᱱᱟᱭᱴᱮᱰ ᱥᱴᱮᱴᱥ ᱟᱢᱮᱨᱤᱠᱟᱭ ᱥᱮᱱ ᱮᱱᱟ, ᱡᱟᱦᱟᱸ ᱨᱮ ᱩᱱᱤ ᱫᱚ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱥᱴᱮᱱᱯᱷᱳᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭ ᱯᱟᱲᱦᱟᱣ ᱮᱱᱟ ᱾ ᱩᱱᱤ ᱫᱚ ᱭᱩᱱᱟᱭᱴᱮᱰ ᱥᱴᱮᱴ ᱟᱢᱮᱨᱤᱠᱟ ᱨᱮ ᱠᱚᱢᱭᱩᱱᱤᱥᱴ ᱠᱚ ᱥᱟᱶ ᱥᱟᱹᱜᱟᱹᱭ ᱮ ᱛᱷᱟᱯᱚᱱ ᱠᱮᱫ-ᱟ; ᱛᱟᱭᱚᱢ ᱛᱮ, ᱡᱳᱥᱮᱯᱷ ᱢᱮᱠᱟᱨᱛᱷᱤ ᱨᱤᱱ ᱠᱚᱢᱭᱩᱱᱤᱥᱴ ᱵᱤᱨᱳᱫᱷᱤ ᱚᱵᱷᱤᱡᱟᱱ ᱨᱤᱱ ᱵᱤᱨᱳᱫᱷᱤᱭᱟᱹ ᱠᱷᱟᱹᱛᱤᱨ ᱩᱱᱤ ᱫᱚ ᱫᱤᱥᱚᱢ ᱵᱟᱹᱜᱤ ᱞᱟᱹᱜᱤᱫ ᱵᱚᱲᱦᱮᱜ ᱦᱩᱭ ᱟᱫᱮᱭᱟ ᱾  ᱑᱙᱕᱐ ᱨᱮ ᱜᱮᱞᱟᱝ ᱨᱮᱱᱟᱜ ᱮᱛᱚᱦᱚᱵ ᱨᱮ ᱫᱤᱞᱞᱤ ᱨᱩᱣᱟᱹᱲ ᱠᱟᱛᱮ, ᱵᱤᱯᱤᱱ ᱪᱚᱸᱫᱽᱨᱚ ᱫᱚ ᱫᱤᱞᱞᱤ ᱨᱮᱱᱟᱜ ᱵᱤᱨᱫᱟᱹᱜᱟᱲ ᱨᱮ ᱱᱟᱜᱟᱢ ᱨᱤᱱᱤᱡ ᱜᱟᱞᱚᱪᱤᱭᱟᱹ ᱞᱮᱠᱟᱛᱮᱭ ᱵᱟᱦᱟᱞ ᱮᱱᱟ ᱾ ᱩᱱᱤ ᱫᱚ ᱑᱙᱕᱙ ᱨᱮ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱡᱟᱜ ᱯᱤ.ᱮᱪ.ᱰᱤ ᱫᱚᱭ ᱯᱩᱨᱟᱹᱣ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ 

 ᱠᱟᱹᱢᱤᱦᱚᱨᱟ 

ᱪᱚᱸᱫᱽᱨᱚ ᱫᱚ ᱟᱹᱰᱤ ᱥᱮᱨᱢᱟ ᱫᱷᱟᱹᱵᱤᱡ ᱦᱤᱱᱫᱩ ᱵᱤᱨᱫᱟᱹᱜᱟᱲ ᱨᱮ ᱜᱟᱞᱚᱪᱤᱭᱟᱹ ᱟᱨ ᱦᱚᱸ ᱨᱤᱰᱚᱨ ᱞᱮᱠᱟᱛᱮᱭ ᱯᱟᱲᱦᱟᱣ ᱠᱮᱫ ᱠᱚᱣᱟ ᱾  ᱑᱙᱖᱙ ᱨᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱮᱱ ᱛᱟᱭᱚᱢ ᱩᱱᱤ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮ ᱥᱮᱱ ᱮᱱᱟ ᱟᱨ ᱨᱳᱢᱤᱞᱟ ᱛᱷᱟᱯᱚᱨ, ᱥᱚᱨᱵᱚᱯᱚᱞᱞᱤ ᱜᱳᱯᱟᱞ ᱟᱨ ᱥᱚᱛᱤᱥ ᱪᱚᱸᱫᱽᱨᱟ ᱞᱮᱠᱟᱱ ᱥᱟᱶᱛᱮᱱ ᱠᱚ ᱥᱟᱶ ᱢᱮᱥᱟ ᱠᱟᱛᱮ ᱱᱟᱜᱟᱢᱮᱛ ᱯᱚᱲᱦᱚᱱ ᱛᱟᱞᱢᱟ ᱠᱚ ᱛᱷᱟᱯᱚᱱ ᱠᱮᱫ-ᱟ ᱾   

ᱩᱱᱤ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱟᱡᱤᱡ ᱥᱟᱶᱛᱮᱱᱤᱡ ᱨᱚᱬᱫᱷᱤᱨ ᱥᱤᱝ ᱥᱟᱶ ᱡᱚᱴᱟᱣ ᱠᱟᱛᱮ "ᱤᱱᱠᱣᱟᱨᱤ" ᱯᱟᱛᱷᱟᱢ ᱠᱤᱱ ᱛᱷᱟᱯᱚᱱ ᱠᱮᱫ-ᱟ ᱾ 

ᱪᱚᱸᱫᱽᱨᱚ ᱫᱚ ᱑᱙᱘᱕ ᱨᱮ ᱟᱢᱨᱤᱛᱥᱚᱨ ᱨᱮ ᱥᱟᱯᱲᱟᱣ ᱞᱮᱱ ᱵᱷᱟᱨᱚᱛᱤᱭᱚ ᱜᱟᱜᱟᱢ ᱠᱚᱸᱜᱽᱨᱮᱥ ᱟᱜ ᱵᱤᱵᱷᱟᱜᱤᱭᱟᱹ ᱯᱟᱨᱥᱮᱛ ᱟᱨ ᱦᱚᱸ ᱢᱚᱦᱟᱥᱚᱪᱤᱵᱽ ᱮ ᱵᱮᱱᱟᱣ ᱮᱱᱟ ᱾ ᱑᱙᱙᱓ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱜᱽᱨᱟᱱᱴ ᱠᱚᱢᱤᱥᱳᱱ ᱨᱤᱱᱤᱡ ᱥᱚᱦᱮᱫ ᱮ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱒᱐᱐᱔ ᱠᱷᱚᱱ  ᱒᱐᱑᱒ ᱫᱷᱟᱹᱵᱤᱡ ᱱᱮᱥᱱᱟᱞ ᱵᱩᱠ ᱴᱨᱟᱥᱴ, ᱱᱟᱣᱟ ᱫᱤᱞᱞᱤ ᱨᱤᱱᱤᱡ ᱪᱟᱭᱨᱮᱛ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱾  ᱱᱮᱥᱱᱟᱞ ᱵᱩᱠ ᱴᱨᱟᱥᱴ, ᱵᱷᱟᱨᱚᱛ ᱨᱤᱱᱤᱡ ᱪᱟᱭᱨᱮᱛ ᱞᱮᱠᱟᱛᱮ, ᱩᱱᱤ ᱫᱚ ᱟᱹᱰᱤᱜᱟᱱ ᱱᱟᱶᱟ ᱥᱤᱨᱤᱡᱽ ᱮ ᱮᱛᱚᱦᱚᱵ ᱠᱮᱫ-ᱟ ᱡᱟᱦᱟᱸ ᱞᱮᱠᱟ ᱯᱚᱯᱩᱞᱟᱨ ᱥᱚᱥᱤᱭᱟᱞ ᱥᱟᱭᱤᱱᱥ, ᱡᱤᱭᱚᱱᱤ, ᱮᱯᱷᱨᱚ-ᱮᱥᱤᱭᱟᱱ ᱠᱚᱱᱴᱨᱤᱡᱽ ᱥᱤᱨᱤᱡ,ᱤᱱᱰᱤᱭᱟᱱ ᱰᱟᱭᱟᱥᱯᱳᱨᱟ ᱥᱴᱚᱰᱤᱡᱽ ᱮᱢᱟᱱ ᱾    

ᱵᱷᱟᱨᱚᱛ ᱥᱚᱨᱠᱟᱨ ᱫᱚ ᱥᱟᱶᱦᱮᱫ ᱟᱨ ᱥᱮᱪᱮᱫ ᱴᱚᱴᱷᱟ ᱨᱮ ᱟᱡᱟᱜ ᱫᱟᱢᱟᱱ ᱮᱱᱮᱢ ᱞᱟᱹᱜᱤᱫ ᱒᱐᱑᱐ ᱨᱮ ᱪᱚᱸᱫᱽᱨᱚ ᱫᱚ ᱯᱚᱫᱽᱢᱚ ᱵᱷᱩᱥᱚᱬ ᱛᱮᱠᱚ ᱢᱟᱹᱱ ᱢᱟᱱᱚᱛ ᱠᱮᱫᱮᱭᱟ ᱾ 

 ᱠᱷᱚᱸᱫᱽᱨᱚᱸᱫᱽ 

 ᱵᱤᱵᱟᱹᱫᱽ 

 ᱜᱩᱨ 

ᱟᱹᱰᱤ ᱫᱤᱱ ᱟᱡᱟᱨ ᱨᱮ ᱯᱟᱲᱟᱣᱮᱱ ᱛᱟᱭᱚᱢ, ᱪᱚᱸᱫᱽᱨᱚ ᱫᱚ ᱓᱐ ᱚᱜᱚᱥᱴ ᱒᱐᱑᱔ ᱦᱤᱞᱚᱜ ᱘᱖ ᱵᱚᱪᱷᱚᱨ ᱵᱚᱭᱚᱥ ᱨᱮ ᱜᱩᱰᱜᱟᱶ ᱨᱮ ᱢᱮᱱᱟᱜ ᱟᱡᱟᱜ ᱚᱲᱟᱜ ᱨᱮ ᱡᱤᱣᱤᱵᱟᱹᱛᱤ ᱫᱚ ᱤᱬᱤᱡ ᱥᱟᱹᱨᱤ ᱮᱱ ᱛᱟᱭᱟ ᱾    ᱡᱮᱮᱱᱭᱩ ᱫᱚ ᱩᱱᱤᱭᱟᱜ ᱡᱟᱱᱟᱢ ᱢᱟᱦᱟᱸ ᱨᱮ ᱢᱤᱫ ᱧᱩᱢ ᱧᱟᱢᱚᱜ ᱞᱮᱠᱟᱱ ᱠᱟᱹᱢᱤᱦᱚᱨᱟᱭ ᱥᱟᱯᱲᱟᱣ ᱠᱮᱫ-ᱟ ᱾  

 ᱥᱟᱹᱠᱷᱭᱟᱹᱛ